钦定古今图书集成/明伦汇编/闺媛典/第003卷 > 郑氏女孝经 > 《母仪章第十七》
## 钦定古今图书集成/明伦汇编/闺媛典/第003卷 > 郑氏女孝经 > 《母仪章第十七》

《大家》曰：“夫为人母者，明其礼也。和之以恩爱，示之以
严毅，动而合礼，言必有经。男子六岁教之数与方名，
七岁男女不同席，不共食，八岁习之以小学，十岁从
以师焉。出必告，反必面，所游必有常，所习必有业。居
不主奥，坐不中席，行不中道，立不中门，不登高，不临
深，不苟訾，不苟笑，不有私财。立必正方，耳不倾听，使”
男女有别。远嫌避疑，不同巾栉。女子七岁，教之以四
德。其母仪之道如此。皇甫士安叔母有言曰：“孟母三
徙，以教成人，买肉以教存信。居不卜邻”，令汝鲁钝之
甚。《诗》云：“教诲尔子，式榖似之。”